IDF anunță că opt soldați ai săi au fost uciși după ce vehiculul în care se aflau a explodat în sudul Gaza
Armata israeliană a anunțat, sâmbătă, moartea a opt soldați, uciși în explozia vehiculului lor în apropiere de Rafah, în sudul Fâșiei Gaza, în cadrul războiului purtat între Israel și teroriștii Hamas, ostilități care durează deja de opt luni. Acești opt soldați „au murit în cursul unei activități operaționale în sudul Fâșiei Gaza”, a transmis armata israeliană într-un comunicat.